
Així com els ous d'estruç procedents de aixorvar funerari dels jaciments fenicis 
opúnics són relativament comuns (especialment a les necròpolis d'Eivissa), les dades 
sobre ous medievals i el seu significat, són més escasses. En aquesta nota es 
relacionen tres ous medievals de Mallorca i es discuteix sobre la seva significació 
litúrgica. 

Paraules clau: ou d'estruç, Ovum struthionis, Mallorca. S. XIV-XV. 


HISTORICAL NOTE ABOUT OSTRICH EGGS (OVUM STRUTHIONIS) IN 
MALLORCA (XIV-XV CENTURIES). As vvell as ostrich eggs from the burial 
ground of the Phoenician sites are relatively common (especially in the necropolises 
of Ibiza), the data on medieval eggs and their meaning are scarce. In this note three 
medieval eggs of Mallorca are related and one discusses on its liturgical significance. 

Introducció 


L'estruç és una espècie d'origen saharià 
que va tenir la seva presència per l'àrea 
d'Àsia Menor i nord d'Àfrica. Els seus ous 
foren emprats com a matèria per a diversos 
objectes: puntes de fletxa, amulets, comptes 
de collar, envasos,... En el món fenici-púnic 
s'utilitzaven les closques com a envasos les 
seves closques per a conservar ocre, d'aquí 
a que molts d'ells contenen restes de 
pintura roja al seu interior, encara que en 
algunes poques ocasions també s'han trobat 
llavors. 

Però els ous en aquest moment tenen un 
caràcter majoritari sagrat i representen el 
símbol en el qual se troba guardat l'alè 
vital, amb el que se pot retornar als morts a 
la vida, pel que la seva presència a 


sepultures és molt frequent. El rite més 
usual és la inhumació i se troben formant 
part de l'aixorvar funerari dels jaciments 
fenici-púnics durant els segles VI-IV aC 
(San Nicolàs, 1975). 

No obstant, les cites d'ous d'estruç 
durant els segles XIV i XV a Mallorca són 
escasses. En aquesta nota es presenten tres 
cites, i es discuteix sobre el seu ús dins la 
litúrgia 


Producció dels ous d'estruç 

Els ous d'estrug (Ovum struthionis) 
medievals eren produits pels grans ramats 
d'estruços saharians de Struthio camelus 
camelus, existents des de les costes 
africanes atlàntiques en front de les Illes 
Canàries fins a la costa de la Mar Roja. 
Degut a la distància resulta difícil que 

fossin de Struthio camelus molybdophanes, 
estruços somalis, o de Struthio camelus 
massaicus, estruços massais. 

L'estruç és l'ocell més gran que 
existeix. Pot arribar a 2,50 m i pesar 150 
kg. Pon els ous més grossos que es 
coneixem. El color és blanc crema. Són 
uniformes i polits, d'una llargària mitja de 
158,5 mm i de diàmetre mitjà de 131 mm i 
d'un pes de 1.728,4 g. (Cornette i Lebailly, 
2014). 

A Àfrica els ous d'estruç tenen una 
funció alimentària i la closca s'empra per a 
usos domèstics. Les closques arribaren des 
del temps púnic-fenicis a les Balears 
emprats en usos religiosos. 

Després de perforar un ou ple per la 
creació d'un orifici a la part superior, per a 
la consumició humana del contingut, les 
closques buides s'empraven per a usos 
domèstics: botelles, cantimplores, biberons, 
recipients per a líquids, o per fer mantega, 
tasses, escudelles, etc. (Belhouchet, 2013). 

La decoració geomètrica a base de 
incisions era freqüent. (Belhouchet, 2008). 

Amb l'arribada de l'Islam al Sàhara, els 
ous d'estruç tengueren una nova funció 
religiosa i foren penjats als marabús i 
mosquees. Al mateix temps es conservaven 
a les esglésies coptes d'Egipte. (Butler, 
1884). 

Aquests ous arribaren a Europa i es 
transformaren en reliquiaris o es penjaren a 
esglésies, sempre lligats amb la Nativitat de 
Jesús. 

Els ous dels reliquiaris, joiers, hostiers, 
pots, pitxers, tasses, botelles, escudelles, 
copes, joiers, etc., es posaven sobre un 
suport d'orfebreria sumptuosa. 

Els ous es penjaven del sostre de les 
capelles de les esglésies sempre 
relacionades amb la Nativitat. Com el cas 
de l'església de la Nativitat de Betlem de 
Terra Santa, etc. 


Bock (2005) aporta dos 
antics d'ous penjats: 


testimonis 


1372 

“On pent' es esglises les oeufs de 
Vostruce pour grant excellence, pour leir 
grandeur et pour ce que il en est peu en ce 
pays”. Bartholomeus Anglicus. De 
propietatibus rerum. 1372. Ed. castellana: 
Toledo : Gaspar de Ávila, 1529. (Bock 
2005). 


1555 

“Grande partie des oeufs que nous 
voyons pendus par les eglises, sont aeufs de 
crocodille: & toutes fois pensons qu’ils sont 
oeufs d'autuche". (Pierre Belon du Mans. 
L'Histoire de la nature des oyseaux. 1555. 
Ed. moderna: New York 1972. (Bock, 
2005). 


Els introductors d'aquets ous a Europa 
en temps moderns, foren els portuguesos, 
espanyols, francesos, etc., i altres europeus 
que mantenien colònies a Àfrica. 

Es venien a les botigues de souvenirs a 
començament del segle XX als turistes en 
els socs de Tànger. Bock reprodueix una 
pintura, “Tanger” de Jean Discart (1856- 
1944), d'un venedor de curiositats amb ous 
d'estruç. (Bock, 2005). 


Inventari d'ous d'estruç de Mallorca 


S'ha constatat la presència de tres ous 
d'estruç a Mallorca per a aquest període: 


1366 
[Alaró 1] 
A la capella del castell d'Alaró, que tenia 


per titular Santa Maria, hi havia: "un ou de 
sturs ". (Guasp, 1973, Rosselló 1979). 

1478 
[Lluc 1] 
Inventari dels béns de l'església de Lluc. 
En lo porxo davant l'església. Hi havia: 
“un ou de sturs, gornit”. (Mir, 1890). 
El porxo davant l'església era un 
magatzem a on es guardaven tot tipus 
d'objectes litúrgics i joies. 


1478 
[Lluc 2] 
Inventari dels béns de l'església de Lluc. 
En la cambra de la sagristia. Hi havia 
“hun hou de sturch”. (Mir, 1890). 


Discussió 


Les recerques sobre els ous d'estruços a 
Mallorca en temps modern tenen el 
precedent en l'estudi de Llompart (1968, 
1986, 2001), el qual no identifica cap 
exemplar, ni físicament ni documental, però 
comenta que són utilitzats com a llànties 
(“lámparas de Iglesia”). Aquestes 
apreciacions semblen ser elucubracions, i 
com a conclusió diu: “aunque restemos 
nuevamente en el terreno de lo apreciativo 
y probable que de lo seguro e 
incontrovertible”. (Llompart 1968, reeditat 
el 1986 i 2001). 

Res fa suposar que els ous d'estruç 
s'emprassin com a llànties. 

L'exemplar 1 de Lluc es troba "gornit", 
o sia guarnit. Guarnir és fornir alguna cosa 
de tot allò que serveix pel seu adornament; 
encastar en metalls. Alomar (1995) també 
indica els termes garnit, gornit, guarnit: 
1345: “fornit d'aquelles peces o elements 
que completen o que serveixen per a 
adornar”. 

Bock (2005) menciona diverses 
referències a ous d'estruç guarnits a 
inventaris europeus dels segles XII al XVI. 
Seleccionam els exemples francesos i 


italians de l'època, a on apareixen ous 
guarnits, per la similitud idiomàtica: 


1295 Unam cupam de ovo strucii ..., 
interius autem est guarnida de argento. 

1302 Une cope d'oeuf d'oustruce, 
guarnie d'or bien doré. 

1339 Un pot d'un oef de griffon garni 
d'argent. 

1364 D'aeuf ostruce, garnyes d'argent. 

1399 Un coupe fait d'un gripesei 
garisez d'arg. 

1416 Une couppe d'un aeuf d'austrusse, 
garnie d'argent, doré, esmaillé. 

1587 Una fiasca antica di uno ovo di 
struzzulo, gaunita di acciaio germani 
intarsiato di argento 


Significat dels ous d'estruç. 

Els tres exemplars coneguts de Mallorca 
tenen en comú: es troben en dos temples 
amb dedicació mariana, i en santuaris 
localitzats a dalt de muntanyes de difícil 
accés. 

No és casualitat. "Les oeufs d'autruche 
sont signes de fécondité: à partir du XIIIe 
siècle, les chapelles de la Vierge et de 
sainte Marguerite, patrones des femmes 
enceintes, peuvent abriter des oeufs 
d'autruche pour la fertilité”. (Dire, 2012). 

A Mallorca, com a tot Europa, 
s'empraven com a ofrenes votives ofertes 
per dones embarassades com a promeses o 
com acció de gràcies d'un bon part, per 
esser penjades del sostre de les capelles 
marianes o per ser llavorades per orfebres 
com a contenidors. 

El preu devia ser car per l'exotisme. 


Els ous d'estruç a l'art 

Les pintures clàssiques representant la 
Nativitat o l'Epifania de Antonio di 
Fissiraga (1327), Piero della Francesca 
(1472), Andrea Mantegna (1457), Giovanni 
Bellini, (1505), Mattea da Milano (1505), 

representen ous d'estruç penjats del sostre 
de les capelles. 

Esaias Bourse (1631-1672), pintor 
flamenc té una pintura que representa un 
interior d'una casa domèstica a on hi ha una 
mare asseguda cosint a devora un bres amb 
un infantó, dins una cuina. Al sostre, un ou 
d'estruç penjat. És una escena civil. L'ou és 
una ofrena votiva lligada a l'embaràs i al 
naixement. 

Les fotografies antigues de finals del 
segle XIX o començaments del segle XX, 
de les basíliques i capelles dedicades a la 
Nativitat mostren la presència d'ous 
d'estruç penjats del sostre. 

Andrea Mantegna pinta una llàntia de 
vidre encesa, la qual penja d'un ou d'estruç 
al seu quadre Madonna i Infant Jesús 
(1467-1460). L'ou no s'emprava com a 
llàntia, sinó com a decoració de la llàntia. 
(Bock, 2005). 

També es coneixen altres utensilis 
naturals emprats a la litúrgia. Així, al 1478, 
s'indica que al porxo de l'església de Lluc 
era en espai a on es guardaven tots els 
utensilis emprats en la litúrgia. 

Dins el porxo hi havia "huna llanterna 
de banya, nova". 

És un exemple d'objecte natural emprat 
en la litúrgia, com ho eren algunes closques 
de mol:luscs marins. (Mariaux, 2005). 

